Pleasure Madimetja Peta

Pleasure Ramadumetja Peta o belegwe ka ngwaga wa 1980 Mopitlo ka di 01ka motseng wa Tjiane,Ga-Mphahlele ka profenseng ya Limpopo Aforika Borwa. Pleasure ke morwedi wa thomo wa Manase Seroanye Maja le Rangoato Agineth Maja.Pleasure o tsebega kudu ka leina la Pleasure tša manyalo, ke seopedi sa mmino wa setšo wa sedumedi le mmino wa manyalo ka mo Aforika Borwa.Mabokgoni a Pleasure a go kgona go opela a godišitšwe nakong ya ge a sa gola ka kerekeng ya Revelation Assembly,moo rakgolo wa gagwe,mohu Mopišopo Nkotsane Charles Maja ebego e le moruti o mogolo gona.www.youtube.com/@pleasuretsamanyalo

O tsene sekolo sa Tjiane phoremari go thoma ka ngwaga wa 1984 gomme ka morago a tšwetša dithuto tša gagwe sekolong se phagamilego sa Phutlo, gona moo a phethilego marematlou a gagwe gona ka ngwaga wa 1996. O ile a tšwetša dithuto pele ka goya kholetšheng ya tša temo ya Tompi Seleka, a hwetša Diploma ya Bosetšhaba ya tšweletšo ya diphoofolo.Ka morago ga moo o hweditše legoro  la Bachelor ya thekenolotši(B-Tech) ka taolo ya temo go tšwa Yunibesithing ya Aforika Borwa(UNISA).Pleasure o ile a šoma bjale ka lephodisa ka nagang ya Aforika Borwa.About Pleasure – Pleasure Tsa Manyalo

Ka kgwedi ya Hlakola 2005,o ile a hlama goba gona go rekhota alebamo ya gagwe ya mathomothomo e bitšwago MaAndrews Vol.1 (Sheba Nna),ka thušo ya Rufus Mphahlele le Andrews Maakomane. Ka moragp ga mengwaga Pleasure o ile a ntšha alebamo ya gagwe a nnoši ntle le thušo ya batho,yona alebamo yeo e bitšwa Pleasure Vol.1 Mosadi wa setagwa.Go tlogeng fao Pleasure o ile a ntšha dialebamo tše dintšhi ka go latelana a sa khutše. Batho ba ile ba thoma go molemoga ga mmino wa gagwe wa go opela dikoša tša manyalo ka leleme la Sepedi.Tše dingwe tša dikoša tšeo Pleasure a tumilego ka tšona ke tše dilatelago;Lefotwana,Laela,Ke Lorile,Ntshike ka Diatla,Modimo ke Sethakga,Sekgameetse,Kgalemela Lenyatšo,Malapa ga a Lekane,Banyadi,Rakgadi ya Ngwana,Mmušetše Gae,Mohweleretshipi,Moipone,Bogadi bja Swikiri,Sadi o Tsamaiša Matepe,Mengwaga ye Lesome,Sebatana.Pleasure Tsa Manyalo | Music In Africa

Koša ya gagwe ya Ke Lorile e tšere maemo a bobedi ka ngwaga wa 2022 seyamoyeng sa Thobela FM, seo elego seyalemoya sa mathomo sa mmamoratwa ka profenseng ya Limpopo.https://pleasureonline.co.za/about-pleasure/

 Methopo